Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7400. Il-EUR-Lex hu l-aċċess fuq l-Internet għal-liġi Ewropea. Il-Kumitat Konsultattiv jaqbel mal-Kummissjoni li l-operazzjoni nnotifikata tikkostitwixxi konċentrazzjoni fit-tifsira tar-Regolament tal-Kunsill Nru 139/2004 (ir-"Regolament dwar l-Għaqdiet"). Il-Kumitat Konsultattiv jaqbel mal-Kummissjoni li l-operazzjoni nnotifikata tkun eżaminata skont l-Artikolu 22(3) tar-Regolament dwar l-Għaqdiet. Il-Kumitat Kosultattiv jaqbel mad-definizzjonijiet tal-Kummissjoni dwar is-swieq tal-prodott rilevanti kif iddikjarat fl-abbozz tad-deċiżjoni. B'mod partikolari, rigward id-definizzjoni tas-suq tal-prodott, il-Kumitat Konsultattiv jaqbel mal-approċċ tal-Kummissjoni li tħalli miftuħa f'dan il-każ id-distinzjoni bejn il-passiġġieri sensibbli għall-fattur tal-ħin u dawk li mhumiex sensittivi għall-ħin; kif ukoll l-inklużjoni ta' servizzi bil-lanċa fis-suq rilevanti għal passiġġieri mhux sensittivi l-passiġġieri kollha fuq ir-rotot ikkonċernati (minbarra għar-rotta Ateni-Mykonos u r-rotta Ateni-Rhodi) speċifikati fl-abbozz tad-deċiżjoni. Il-Kumitat Konsultattiv jaqbel mal-Kummissjoni li l-konċentrazzjoni proposta twassal għal impediment sinifikanti ta' kompetizzjoni effettiva minħabba l-eliminazzjoni tal-kompetizzjoni attwali bejn Olympic Air u Aegean fuq dawn il-ħames rotot domestiċi li ġejjin. Ateni-Korfu. Il-Kumitat Konsultattiv jaqbel mal-Kummissjoni li l-konċentrazzjoni proposta timpedixxi b'mod sinifikanti l-kompetizzjoni effettiva bħala riżultat tal-eliminazzjoni ta' parteċipant kredibbli potenzjali fuq is-sitt rotot li ġejjin. Il-Kumitat Konsultattiv jaqbel mal-Kummissjoni li t-tranżazzjoni proposta mhix se xxekkel b'mod sinifikanti l-kompetizzjoni effettiva kif tikkonċerna s-suq għall-attribuzzjoni ta' rotot tal-OSP fil-Greċja. Il-Kumitat Konsultattiv jaqbel mal-konklużjoni tal-Kummissjoni li l-ebda dħul fil-ħin u suffiċjenti wara l-formazzjoni tal-għaqda minn linji tal-ajru internazzjonali u/jew domestiċi li jistabbilixxu bażi fl-ajruport ta' Ateni ma hi probabbli fil-futur prevedibbli. Il-Kumitat Konsultattiv jaqbel mal-Kummissjoni li l-kriterji ta' difiża tal-kumpanija li qed tfalli huma sodisfati fil-każ preżenti. Il-Kumitat Konsultattiv jaqbel mal-Kummissjoni li t-tranżazzjoni notifikata trid għalhekk tiġi ddikjarata kompatibbli mas-suq intern u mal-funzjonament tal-Ftehim taż-ŻEE skont l-Artikoli 2(2) u 8(1) tar-Regolament dwar l-Għaqdiet u l-Artikolu 57 tal-Ftehim ŻEE. It-tranżazzjoni proposta ma għandhiex dimensjoni tal-UE fit-tifsira tal-Artikolu 1 tar-Regolament dwar l-Għaqdiet. It-tranżazzjoni kienet notifikata lill-Kummissjoni Ewropea wara talba għal riferiment mill-awtoritajiet tal-kompetizzjoni tar-Repubblika Ellenika u tar-Repubblika ta' Ċipru (skont l-Artikolu 22(1) tar-Regolament dwar l-Għaqdiet) fis-6 ta' Novembru 2012. Il-Kummissjoni aċċettat it-talba ta' rinviju bid-deċiżjoni tat-3 ta' Diċembru 2012. Il-Kummissjoni tat bidu għal proċedimenti skont l-Artikolu 6(1)(c) tar-Regolament dwar l-Għaqdiet fit-23 ta' April 2013. Il-parti notifikanti ngħatat aċċess għall-verżjonijiet mhux kunfidenzjali ta' xi dokumenti ewlenin miġbura matul l-ewwel fażi tal-investigazzjoni fit-30 ta' April 2013, fit-3 ta' Mejju 2013 u t-8 ta' Mejju 2013. Fid-8 ta' Lulju 2013, il-Kummissjoni adottat Dikjarazzjoni ta' Oġġezzjonijiet ("DO") skont l-Artikolu 18 tar-Regolament dwar l-Għaqdiet. F'din id-DO nstab preliminarjament li t-Tranżazzjoni se timpedi b'mod sinifikanti l-kompetizzjoni effettiva f'parti sostanzjali tas-suq intern u tkun inkompatibbli mas-suq intern skont it-tifsira tal-Artikolu 2 tar-Regolament dwar l-Għaqdiet u mal-Ftehim taż-ŻEE (il-Protokoll 21 tal-Ftehim taż-ŻEE). B'mod partikolari, id-DO kkonkludiet b'mod preliminari li fis-suq għas-servizzi skedati tal-ġarr bl-ajru tal-passiġġieri, it-Tranżazzjoni ta lok għal sovrapożizzjoni orizzontali fuq numru ta' rotot domestiċi Griegi minn Ateni. Id-DO sabet ukoll li t-Tranżazzjoni tirriżulta fl-eliminazzjoni tal-kompetitur potenzjali l-aktar kredibbli fuq numru ta' rotot domestiċi oħra. Aegean wieġbet għad-DO fit-23 ta' Lulju 2013. Aegean irċeviet aċċess għall-fajl permezz ta' CD-ROMs fid-9 ta' Lulju 2013, it-23 ta' Lulju 2013, it-30 ta' Lulju 2013, id-29 ta' Awwissu 2013 u l-24 ta' Settembru 2013 rispettivament. Fit-12 ta' Lulju 2013, Aegean ippreżentat talba għal aċċess ulterjuri għall-fajl lid-Direttorat Ġenerali għall-Kompetizzjoni ("DĠ għall-Kompetizzjoni"). Fil-15 ta' Lulju 2013, id-DĠ għall-Kompetizzjoni rrifjuta t-talba ta' Aegean. Fit-18 ta' Lulju 2013, Aegean rreferiet il-kwistjoni lili u talbet iżjed aċċess għal 11-il dokument li l-aċċess għalihom ingħata biss parzjalment jew ma ngħata xejn. Aegean innotat li għall-biċċa l-kbira ta' dawn id-dokumenti ma kien hemm ebda spjegazzjoni jew spjegazzjonijiet limitati ħafna li jappoġġaw it-talbiet għall-kunfidenzjalità, u li ma kien ipprovdut ebda sommarju jew sommarju informattiv. Wara intervent tiegħi, id-DĠ għall-Kompetizzjoni kkuntattja lill-fornituri tal-informazzjoni biex jew iwarrbu t-talbiet ta' kunfidenzjalità tagħhom jew inkella jipprovdu ġustifikazzjonijiet adegwati għat-talbiet ta' kunfidenzjalità tagħhom. Bħala riżultat, id-DĠ għall-Kompetizzjoni żvelat lil Aegean parti sinifikanti tal-informazzjoni mitluba. Fir-rigward tad-dokumenti li kien fadal, Aegean kienet ipprovduta b'ġustifikazzjoni għall-kunfidenzjalità preċiża invokata mill-fornituri tal-informazzjoni, li fil-maġġoranza tal-każijiet ipprovdew ukoll sommarju informattiv. Fuq il-bażi ta' dan ta' hawn fuq, jien ikkonkludejt li t-talba ta' Aegean kienet issodisfata. Biex jittrattaw it-tħassib relatat mal-kompetizzjoni identifikat fid-DO, Aegean ippreżentat l-impenji fil-25 ta' Marzu 2013. Il-Kummissjoni kkonkludiet li l-impenji ma kinux suffiċjenti biex jittrattaw it-tħassib relatat mal-kompetizzjoni li jirriżulta mit-Tranżazzjoni u ma kinux ittestjati fis-suq. Fit-8 ta' Awwissu 2013, Aegean ippreżentat it-tieni pakkett ta' impenji li jikkonsisti f'limitu fuq il-prezzijiet tan-noll u offerta ta' sottokiri (sub-lease) ta' ajruplan lil parteċipanti potenzjali f'ċerti kundizzjonijiet. Il-Kummissjoni qieset li l-impenji ma jittrattawx b'mod suffiċjenti t-tħassib dwar il-kompetizzjoni u ma kenux ittestjawhom fis-suq. Madankollu, minħabba d-difiża tad-ditta li qed tfalli mressqa minn Aegean (hawn taħt), kien ikkunsidrat li ma kienx hemm bżonn għal rimedji f'dan il-każ. Fl-24 ta' Awwissu 2013, Aeagean għamlet sottomissjoni bl-argument li minħabba s-sitwazzjoni finanzjarja ta' Olympic, jekk it-Tranżazzjoni ma sseħħx, Olympic kienet se tieqaf topera u bħala riżultat, bi jew mingħajr it-Tranżazzjoni, Aegean issir l-uniku operatur fuq ir-rotot li jidħlu f'xulxin u li huma ta' tħassib. Wara valutazzjoni dettaljata ta' jekk is-sitwazzjoni finanzjarja ta' Olympic kienet tali li setgħet titqies bħala ditta fi stat ta' falliment, l-abbozz ta' Deċiżjoni jikkonkludi li fiċ-ċirkostanzi partikolari u eċċezzjonali tal-każ, Olympic tissodisfa l-kriterji ta' ditta fi stat ta' falliment. B'mod partikolari, huwa konkluż li (i) huwa probabbli li fil-futur qrib Olympic tiġi sfurzata barra mis-suq minħabba d-diffikultajiet finanzjarji sakemm ma tiġix meħuda minn Aegean, (ii) il-ħolqien ta' alternattiva xerrej għal Olympic fil-futur immedjat huwa improbabbli u (iii) fin-nuqqas tat-Tranżazzjoni, l-assi ta' Olympic inevitabbilment joħorġu mis-suq. Skont l-Artikolu 16(1) tad-Deċiżjoni 2011/695/UE, ir-Rapport Finali għandu jikkunsidra jekk l-abbozz tad-deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jgħarrfu l-fehmiet tagħhom. Wara reviżjoni tal-abbozz tad-deċiżjoni, jiena tal-fehma li din ma tittrattax xi oġġezzjonijiet li fir-rigward tagħhom il-partijiet ma ngħatawx l-opportunità li jesprimu l-opinjonijiet tagħhom. Kollox ma' kollox, jien nikkonkludi li l-parteċipanti kollha fil-proċedimenti kienu kapaċi jeżerċitaw effettivament id-drittijiet proċedurali tagħhom f'dan il-każ. Brussell, it-2 ta' Ottubru 2013. Fis-6 ta' Novembru 2012, l-awtoritajiet tal-kompetizzjoni tar-Repubblika Ellenika u tar-Repubblika ta' Ċipru rreferu lill-Kummissjoni skont l-Artikolu 22(1) tar-Regolament tal-Kunsill (KE) Nru 139/2004 konċentrazzjoni proposta, li biha l-impriża Aegean Airlines S.A. ("Aegean" jew "il-Parti Notifikanti") għandha l-ħsieb li takkwista skont it-tifsira tal-Artikolu 3(1)(b) tar-Regolament dwar l-Għaqdiet il-kontroll sħiħ ta' Olympic Air S.A. ("Olympic"; flimkien ma' Aegean — "il-Partijiet" jew "l-Entità Fuża") permezz tax-xiri ta' ishma ("it-Tranżazzjoni"). Il-Kummissjoni aċċettat it-talbiet għal riferiment permezz ta' żewġ deċiżjonijiet iddatati it-3 ta' Diċembru 2012. Fit-28 ta' Frar 2013, il-Kummissjoni Ewropea rċeviet notifika tat-tranżazzjoni. Fil-25 ta' Marzu 2013, il-Parti Notifikanti ssottomettiet pakkett ta' impenji formali skont l-Artikolu 6(2) tar-Regolament dwar l-Għaqdiet. Dawn l-impenji ma kinux ittestjati fis-suq. Wara eżami tan-notifika u fuq il-bażi tal-ewwel fażi tal-investigazzjoni tas-suq, il-Kummissjoni qajmet dubji serji dwar il-kompatibbiltà tat-tranżazzjoni mas-suq intern u adottat deċiżjoni li tiftaħ proċeduri skont l-Artikolu 6(1)(c) tar-Regolament dwar l-Għaqdiet fit-23 ta' April 2013 (id-"Deċiżjoni tal-ftuħ tal-proċedimenti"). Wara talba minn Aegean tad-29 ta' April 2013, verżjoni mhux kunfidenzjali ta' ċerti sottomissjonijiet ewlenin ta' partijiet terzi miġbura matul l-ewwel fażi tal-investigazzjoni ġiet ipprovduta lil Aegean fit-30 ta' April 2013. Fit-3 ta' Mejju 2013, il-Parti Notifikanti talbet għal estensjoni taż-żmien allokat għat-tieni fażi tal-investigazzjoni b'16-il jum ta' xogħol skont it-tieni subparagrafu tal-Artikolu 10(3) tar-Regolament dwar l-Għaqdiet. Fl-14 ta' Mejju 2013, il-Parti Notifikanti ssottomettiet il-kummenti bil-miktub tagħha għad-Deċiżjoni tal-ftuħ tal-proċedimenti. Fit-8 ta' Lulju 2013, Dikjarazzjoni ta' Oġġezzjonijiet ("SO") kienet mibgħuta lill-Parti Notifikanti mill-Kummissjoni skont l-Artikolu 18 tar-Regolament dwar l-Għaqdiet. Il-Parti Notifikanti ressqet it-tweġiba tagħha għas-SO fit-23 ta' Lulju 2013. Sabiex tindirizza tħassib dwar il-kompetizzjoni identifikat fl-SO, il-Parti Notifikanti ssottomettiet pakkett ta' impenji formali fit-22 ta' Awwissu 2013 skont l-Artikolu 8(2) tar-Regolament dwar l-Għaqdiet. Dawn l-impenji ma kinux ittestjati fis-suq. Il-Kumitat Konsultattiv iltaqa' fil-25 ta' Settembru 2013 u tat opinjoni favorevoli dwar il-proposta tal-Kummissjoni li tiddikjara l-konċentrazzjoni kompatibbli mas-Suq Intern. Fit-9 ta' Ottubru 2013, il-Kummissjoni adottat Deċiżjoni skont l-Artikolu 8(1) tar-Regolament dwar l-Għaqdiet li tiddikjara l-konċentrazzjoni kompatibbli mas-suq intern. Mhemmx swieq affettwati mit-Tranżazzjoni minbarra dawk relatati ma' servizzi tat-trasport bl-ajru fuq rotot OSP u servizzi għall-passiġġieri tat-transport bl-ajru fuq rotot mhux kummerċjali (mhux OSP). Fil-Greċja, rotot tal-OSP huma operati bħala konċessjoni esklussiva tal-ajru magħżula, u b'hekk l-ebda linja tal-ajru oħra ma tkun tista' topera fuq bażi kummerċjali fuq l-istess rotta sa tmiem il-perjodu tal-konċessjoni. Għalhekk, l-operazzjoni tar-rotot tal-OSP għandha titqiesu distinta mit-trasport kummerċjali bl-ajru ta' passiġġieri, peress li l-ebda kompetizzjoni ma tista' ssir fuq ir-rotot tal-OSP konċessi f'idejn kumpanija waħda tal-ajru. Pjuttost, isseħħ kompetizzjoni għas-suq fil-fażi tal-offerti. Fi kwalunkwe każ, id-definizzjoni preċiża tas-suq rilevanti tal-prodott tista' titħallha miftuħa peress li t-Tranżazzjoni x'aktarx li ma xxekkilx b'mod sinifikanti l-kompetizzjoni effettiva fir-rigward tar-rotot tal-OSP. Fi kwalunkwe każ, id-definizzjoni preċiża tas-suq ġeografiku tista' titħalla miftuħa peress li t-Tranżazzjoni x'aktarx li ma xxekkilx b'mod sinifikanti l-kompetizzjoni effettiva fir-rigward tar-rotot tal-OSP. Il-Parti Notifikanti ma oġġezzjonatx għall-approċċ O&D. Fuq il-bażi tal-investigazzjoni tas-suq, il-Kummissjoni tqis li l-approċċ tal-O&D huwa approċċ rilevanti. Il-maġġoranza ta' dawk li wieġbu, b'mod partikolari l-aġenti tal-ivvjaġġar u klijenti korporattivi, jaqblu li l-approċċ O&D huwa l-aktar mod xieraq biex wieħed jiddefinixxi s-swieq f'dan il-każ. F'dan il-każ, il-Kummissjoni tqis, fuq il-bażi tal-investigazzjoni tas-suq, li d-distinzjoni bejn passiġġieri TS u NTS tibqa' rilevanti. Maġġoranza kbira ta' dawk li wieġbu (kompetituri, aġenti tal-ivvjaġġar u klijenti korporattivi) ikkonfermaw l-eżistenza ta' żewġ gruppi ta' passiġġieri identifikabbli b'mod ċar prinċipalment fuq il-bażi tal-ħtiġiet u l-preferenzi differenti ta' kull grupp. Il-Parti Notifikanti tiddikjara li forom oħra ta' trasport (b'mod partikolari laneċ) jistgħu jeżerċitaw pressjoni fuq servizzi tat-trasport bl-ajru fuq għadd ta' rotot Griegi. Il-Parti Notifikanti tinnota, b'mod partikolari, li hemm limiti kompetittivi eżerċitati mil-laneċ fuq ir-rotot Ateni-Mykonos u Ateni-Santorini. Fid-dawl tar-riżultati tal-investigazzjoni tas-suq, il-Kummissjoni tqis li s-servizzi tal-laneċ mhumiex parti mill-istess suq bħas-servizzi tal-ajru għal passiġġieri TS fuq ir-rotot domestiċi sporġenti kollha tal-Partijiet, minbarra r-rotta Ateni-Mykonos. Fir-rigward tas-sostitwibbiltà bejn servizzi ta' lanċa u servizzi tal-ajru għas-segmenti ta' passiġġieri NTS u l-passiġġieri kollha fuq ir-rotot dupplikati domestiċi kollha tal-Partijiet (minbarra r-rotot Ateni-Mykonos u Ateni-Rodi), it-tifsira eżatta tas-suq tista', fl-aħħar mill-aħħar, tibqa' miftuħa, peress li ma tbiddilx il-valutazzjoni tat-Tranżazzjoni. L-investigazzjoni tas-suq tal-Kummissjoni kkonfermat ukoll li s-servizzi tal-ferrovija ma jikkompetux fl-istess suq bħas-servizzi tal-ajru fuq Ateni-Tessaloniki għas-segmenti kollha tal-passiġġieri. Aegean u Olympic flimkien għandhom sehem ta' 58 % tat-28 rotta attwali tal-OSP, waqt li t-Tranżazzjoni tirrappreżenta żieda limitata ta' 4 % (Olympic: 15 ir-rotta; Aegean: rotta waħda (1); Sky Express: 7 rotot; Astra: 5 rotot). Aegean JETS huma kapaċi teknikament joperaw biss fuq 12 mit-28 rotta attwali tal-OSP. L-investigazzjoni tas-suq tal-Kummissjoni kkonfermat li Aegean u Olympic mhumiex l-eqreb kompetituri ta' xulxin fuq it-28 rotta attwali, b'mod partikolari minħabba l-flotta tal-ġetts ta' Aegean. Barra minn hekk, il-kompetituri tal-Partijiet kienu qed iżidu l-preżenza tagħhom fuq rotot tal-OSP Griegi wara l-aħħar offerta. Għalhekk, il-Kummissjoni tikkonkludi li t-Tranżazzjoni ma tfixkilx b'mod sinifikanti l-kompetizzjoni effettiva fis-suq għal rotot tal-OSP fil-Greċja, irrispettivament mid-definizzjoni eżatta tas-suq rilevanti. Sa Lulju 2013, minħabba t-telf tagħha, Olympic iddeċidiet li toħroġ mit-tliet rotot domestiċi l-iktar importanti, Ateni-Tessalonika, Ateni-Heraklion u Ateni-Rodi, mill-istaġun tax-xitwa 2013. B'hekk sa Ottubru 2013, id-duplikazzjonijet tal-operazzjonijiet tal-Partijiet ser isiru fuq 3 rotot. Fis-sajf 2014, sakemm ma jkunx hemm ħruġ addizzjonali, ser ikun hemm duplikazzjonijiet tal-operazzjonijiet fuq ħames rotot domestiċi. Il-Parti Notifikanti tistqarr li n-numru ta' passiġġieri li jivvjaġġaw fuq rotot domestiċi li fuqhom il-Partijiet kienu jikkoinċidu huwa pproġettat li jonqos bi 84 %, minn 4 miljun passiġġieri tal-O&D fuq id-19 ir-rotta dupplikata f'Jannar 2010 għal 650 elf passiġġier tal-O&D fuq il-ħames (5) rotot eżaminati f'Lulju 2014. Għalhekk, il-Kummissjoni tikkunsidra s-segwenti ħames (5) duplikazzjonijiet attwali bejn il-partijiet: Ateni-Chania, Ateni-Corfu, Ateni-Kos, Ateni-Mytilene, u Ateni–Santorini (irriferuti bħala (flimkien mad-duplikazzjonijiet potenzjali (ara t-taqsima IV.2.6)) bħala r-"rotot ta' tħassib"). Meta wieħed iqis passiġġieri TS, it-Tranżazzjoni twassal għal monopolju fuq ir-rotot duplikati kollha attwali. Fir-rigward tal-passiġġieri NTS u l-passiġġieri kollha, it-Tranżazzjoni twassal għal monopolju fuq Atheni-Korfu, u jew monopolju (li kieku l-laneċ jiġu esklużi minn swieq rilevanti rispettivi) jew mill-inqas għall-eliminazzjoni taż-żewġ kompetituri mill-qrib (li kieku l-laneċ jiġu inklużi fi swieq rilevanti rispettivi) dwar Ateni-Chania, Ateni-Kos, Ateni-Mytilene u Atens-Santorini. Barra minn hekk, it-Tranżazzjoni twassal għall-eliminazzjoni ta' kompetizzjoni potenzjali fuq sitt rotot minħabba li l-Partijiet ma jibqgħux jeżerċitaw theddida ta' dħul fuq xulxin (ara t-Taqsima IV.2.6). Minn April 2013, Olympic ser topera esklużivament inġenji tal-ajru b'magni tat-tip turboprop filwaqt li Aegean għandha esklużivament inġenji tal-ajru tat-tip ġett. Għal dak li jikkonċerna l-provvista, inġenji tal-ajru b'magni tat-tip turboprop jaħarqu inqas fjuwil minn inġenji tal-ajru tat-tip ġett, u għandhom kontenut aktar baxx ta' kapaċità ta' postijiet bilqiegħda. Għalhekk, inġenji tal-ajru b'magni tat-tip turboprop ta' Olympic Q400 joffru 78 siġġu meta mqabbla mal-A320s ta' Aegean li joffru 168 siġġu. Bħala regola bażika, fuq rotot irqaq l-operazzjonijiet tat-tip turboprop għandhom vantaġġ fl-ispejjeż fuq l-użu tal-Airbus A320s minħabba fatturi ogħla ta' piż u ta' frekwenzi, filwaqt li fir-rigward ta' rotot ħoxna l-operazzjonijiet b'inġenji tal-ajru tat-tip ġett isiru aktar effiċjenti minn operazzjonijiet tat-tip turboprop. Għal dak li jikkonċerna d-domanda, Aegean tosserva li l-passiġġieri jippreferu inġenji tal-ajru tat-tip ġett milli tat-tip turboprops, minħabba aktar kumdità, inqas vibrazzjoni u inqas storbju. Madankollu, l-investigazzjoni tas-suq uriet li l-partijiet huma kompetituri mill-qrib u essenzjalment l-eqreb ta' xulxin fuq ir-rotot ikkonċernati. Din il-konklużjoni ntlaħqet b'mod partikolari minħabba li l-Partijiet huma l-uniċi żewġ trasportaturi preżenti fuq id-duplikazzjonijiet attwali ma' laneċ li jikkostitwixxu l-iktar l-iktar sostituti remoti biss. Fis-26 ta' Marzu 2012, Cyprus Airways daħlet ir-rotta tal-ajru Griega Ateni-Tessaloniki. F'Ottubru 2012, Cyprus Airways żiedet mal-iskeda tagħha Ateni-Heraklion u Ateni-Rodi. Id-dħul ta' Cyprus Airways fi tliet rotot tal-ajru duplikati wassal sabiex il-Parti Notifikanti jargumentaw li Cyprus Airways kienet qed tiżviluppa f'kompetitur ewlieni fis-swieq domestiċi Griegi. Fid-deċiżjoni tagħha li tiftaħ il-proċedimenti, il-Kummissjoni esprimiet dubji rigward il-vijabbiltà ta' Cyprus Airways u l-preżenza kontinwa tagħha fuq rotot domestiċi Griegi. Fl-1 ta' Lulju 2013, Cyprus Airways ħabbret il-ħruġ tagħha minn tliet rotot Ateni-Tessaloniki, Ateni-Heraklion u Ateni-Rodi fil-qafas tal-pjan ta' ristrutturazzjoni tagħha u ma esprimit l-ebda intenzjoni li tidħol mill-ġdid. Għalkemm il-Parti Notifikanti lmentat li titjiriet diretti minn destinazzjonijiet internazzjonali lejn il-gżejjer Griegi jeżerċitaw pressjoni kompetittiva fuq titjiriet domestiċi Griegi hekk misjuba bħala eks-Ateni, hija ma kinitx f'pożizzjoni li tipprovdi provi rilevanti u l-investigazzjoni tas-suq ma ssostanzjatx din il-pretensjoni. Għalhekk, il-Kummissjoni tikkunsidra li titjiriet diretti minn destinazzjonijiet internazzjonali lejn il-gżejjer Griegi ma kinux joħolqu pressjoni kompetittiva fuq titjiriet domestiċi eks-Ateni, b'mod partikolari fuq ir-rotot ikkonċernati. Il-Kummissjoni eżaminat il-probabbiltà ta' dħul fil-ħin u suffiċjenti minn kwalunkwe linja tal-ajru oħra fis-suq domestiku Grieg, wara li saret it-Tranżazzjoni. Il-Parti Notifikanti ssottomettiet li l-ikbar probabbiltà tad-dħul fis-suq ikun minn trasportaturi bi prezzijiet baxxi, bħar-Ryanair u l-easyJet. L-investigazzjoni tas-suq tal-Kummissjoni identifikat diversi elementi li jimmilitaw kontra l-probabbiltà ta' dħul fis-suq fil-ħin u suffiċjenti. Filwaqt li l-importanza ta' kull wieħed minn dawn l-elementi jista' jiddependi mit-tip ta' trasportatur (eż. spiża baxxa meta mqabbla ma' servizzi sħaħ minn trasportatur), dawn l-elementi flimkien juru li dħul fil-ħin u suffiċjenti huwa improbabbli fuq ir-rotot ikkonċernati. L-ewwel nett, l-evidenza turi li d-dħul fuq rotot domestiċi Griegi jkun jinvolvi spejjeż irrekuperabbli sinifikanti ta' dħul. L-aktar importanti minn dawn l-ispejjeż irrekuperabbli jieħdu l-forma ta' telf inizjali fuq rotta tal-ajru li jirriżulta minn ipprezzar introduttorju baxx sabiex jippenetra f'rotta domestika Griega. Spejjeż oħra irrekuperabbli huma l-ispejjeż ta' kummerċjalizzazzjoni meħtieġa biex jiġi stabbilit ir-rikonoxximent tal-marka. It-tieni, l-investigazzjoni tas-suq żvelat numru ta' elementi li jaffettwaw il-profittabbiltà probabbli u r-riskju tad-dħul fuq rotot domestiċi Griegi. B'mod partikolari, il-livell baxx tad-domanda fis-suq domestiku Grieg u l-inċertezza dwar l-evoluzzjoni tiegħu x'aktarx li jiddisswadu deċiżjoni ta' dħul. Saħansitra, il-livell għoli ta' imposti tal-ajruport fl-ajruport ta' Ateni, li skont ċerti estimi huwa t-tieni jew ir-raba' ajruport l-iktar għoli, jiddiswadi dħul. Imposti tal-ajruport għoljin tal-ajruport f'Ateni huma partikolarment rilevanti għal trasportaturi bi prezzijiet baxxi li jiddependu fuq it-traffiku stimulat permezz ta' nollijiet baxxi. Barra minn hekk, l-investigazzjoni tas-suq identifikat aktar fatturi ta' tfixkil, bħal pereżempju spejjeż ta' distribuzzjoni, aċċess għall-konnessjoni tat-traffiku u konġestjoni tal-infrastruttura f'ajruporti reġjonali Griegi fl-aqwa tiegħu fl-istaġun tas-sajf. It-tielet, biex jiġi vvalutat id-dħul, il-Kummissjoni tikkunsidra neċessarju li jitqiesu spejjeż ta' opportunità, speċjalment f'kuntest ta' inċertezza u ritorn baxx bħal dak prevalenti fis-suq domestiku Grieg. Ir-raba', sabiex id-dħul jista' ikun ta' ambitu u skala suffiċjenti biex jillimitaw l-entità fużjonata, kompetitur potenzjali ikun jeħtiġlu jistabbilixxi bażi f'Ateni. Fl-aħħar nett, il-Kummissjoni fittxet il-fehmiet ta' kompetituri potenzjali rigward il-probabbiltà tad-dħul tagħhom fuq ir-rotot ikkonċernati, wara li tkun saret it-Tranżazzjoni. easyJET ċaħdet ripetutament li jkun probabbli li tidħol fil-Greċja. easyJet spjegat in-nuqqas ta' interess tagħha f'rotot domestiċi Griegi bil-fatt li l-istrateġija kummerċjali tagħha kienet li tiffoka fuq is-swieq ewlenin tagħha li l-Greċja ma kinitx tifforma parti minnhom. Ryanair iddikjarat li ma kinitx se ddaħħal ir-rotot lejn/minn Ateni sakemm l-imposti tal-ajruporti f'Ateni ma jiġux sostanzjalment imnaqqsa. Skont l-evidenza disponibbli, dan kien aktarx li ma jseħħx fi grad suffiċjenti fil-futur rilevanti. Storikament Ryanair evitat ajruporti ewlenin b'livell għoli ta' imposti tal-ajruport, u ttir primarjament lejn ajruporti sekondarji bi prezz baxx. Vueling stqarret li setgħet tikkunsidra d-dħul fil-Greċja jekk il-kondizzjonijiet ikunu ideali. Madankollu, il-pjanijiet ta' dħul ta' Vueling kienu tentattivi ħafna sabiex jindikaw il-probabbiltà ta' dħul fil-waqt u sufficjenti. L-investigazzjoni tas-suq ma żvelatx il-probabbiltà tad-dħul ukoll minn linji tal-ajru domestiċi jew internazzjonali oħra wara li tkun saret it-Tranżazzjoni. Konsegwentement, huwa improbabbli li wara t-Tranżazzjoni kwalunkwe mill-kompetituri potenzjali joperaw fuq ir-rotot domestiċi Griegi kkonċernati b'mod f'waqtu u suffiċjenti biex jiġu evitati jew mirbuħa kwalunkwe effetti potenzjalment antikompetittivi tat-Tranżazzjoni. Il-kompetizzjoni fuq ir-rotot ikkonċernati attwalment operati kemm minn Aegean u kemm minn Olympic mill-bażi tagħhom f'Ateni ma tistax titqies f'iżolament. Il-kompetizzjoni potenzjali hija parametru importanti tal-kompetizzjoni bejn Aegean u Olympic minħabba n-netwerk vast tagħhom fil-Greċja u kif muri minn esperjenza preċedenti minn avvenimenti tad-dħul. Bħala konsegwenza tax-xejriet tal-kompetizzjoni ma' xulxin u l-impatt limitat tad-dħul minn trasportaturi oħra fuq il-Partijiet, Aegean u Olympic jeżerċitaw restrizzjoni kompetittiva potenzjali fuq xulxin fuq numru ta' rotot. Il-Kummissjoni għalhekk tikkunsidra li t-Tranżazzjoni x'aktarx timpedixxi b'mod sinifikanti l-kompetizzjoni effettiva, b'mod partikolari bħala riżultat tal-ħolqien jew it-tisħiħ ta' pożizzjoni dominanti, billi telimina l-aktar parteċipant kredibbli potenzali fuq dawn ir-rotot li dwarhom Aegean u Olympic rispettivament jeżerċitaw influwenza ta' restrizzjoni sinjifikanti u li fuqhom ma jkunx hemm numru suffiċjenti ta' kompetituri potenzali oħra li jistgħu jżommu pressjoni kompetittiva suffiċjenti fuq l-entità li ġiet fuża, wara li tkun saret it-Tranżazzjoni: Ateni-Alexandroupolis, Ateni-Rodi, Ateni-Tessaloniki, Ateni-Heraklion, Ateni-Chios u Ateni-Samos. Għalhekk, il-Kummissjoni tikkonkludi li t-Tranżazzjoni twassal għal impediment sinifikanti għall-kompetizzjoni effettiva, b'mod partikolari bħala riżultat tal-ħolqien jew it-tisħiħ ta' pożizzjoni dominanti, fir-rigward tar-rotot li ġejjin, fejn it-Tranżazzjoni tagħti lok għal numru kbir ikkumbinat ta' ishma tas-suq, u telimina r-restrizzjoni kompetittiva importanti eżerċitata mill-Partijiet fuq xulxin fil-kwalità tagħhom ta' kompetituri qrib ta' xulxin (u f'ħafna każijiet l-eqreb): Ateni-Kos Barra minn hekk, il-Kummissjoni tikkonkludi li t-Tranżazzjoni x'aktarx li timpedixxi b'mod sinifikanti l-kompetizzjoni effettiva, b'mod partikolari bħala riżultat tal-ħolqien jew it-tisħiħ ta' pożizzjoni dominanti, billi telimina l-aktar entrant kredibbli potenzali fuq ir-rotot li ġejjin: Skont ir-Regolament dwar l-Għaqdiet u fil-Linji Gwida dwar il-Fużjonijiet Orizzontali, taħt ċerti kundizzjonijiet, l-effetti antikompetittivi ta' konċentrazzjoni jistgħu jiġu parzjalment jew totalment megħluba permezz ta' effiċjenzi li l-fużjoni tkun ser tiġġenera. Il-Parti Notifikanti tiddikjara li t-Tranżazzjoni ser tiġġenera effiċjenzi sinifikanti ta' madwar [...] miljun EUR. Dan it-total jikkonsisti minn [...] miljun EUR ta' tfaddil fuq spejjeż varjabbli dwar ground handling, forniment u distribuzzjoni; l-iffrankar tal-ispejjeż fissi ta' EUR [...] miljun mit-tnaqqis fin-numru ta' ħaddiema u l-konsolidazzjoni ta' funzjonijiet amministrattivi; EUR [...] miljun mill-benefiċċji tal-użu tal-flotta; u EUR [...] miljun ta' "sinerġiji ta' dħul" li jirriżultaw minn titjib fil-konnettività tan-netwerks fuq rotot duplikati u mhux duplikati. Il-Kummissjoni vvalutat id-diversi kategoriji tal-effiċjenzi ddikjarati matul l-investigazzjoni tagħha. Il-Kummissjoni tikkunsidra li l-effiċjenzi ddikjarati huma improbabbli li huma suffiċjenti biex iservu ta' kumpens għall-ħsara probabbli minn din it-Tranżazzjoni. Billi, madankollu, kwalunkwe ħsara kompetittiva lis-swieq inkwistjoni ma tiġix ikkawżata mit-Transazzjoni, minħabba li, fin-nuqqas tat-Tranżazzjoni, Olympic bħala impriża falluta jkollha toħroġ mis-suq (ara t-Taqsima VI), mhuwiex neċessarju li l-Kummissjoni tifforma opinjoni finali dwar talbiet ta' effiċjenza tal-Parti Notifikanti. Il-Parti Notifikanti ppreżentat impenji skont l-Artikolu 8(2) tar-Regolament dwar l-Għaqdiet, li kkonsistew minn limitu massimu ta' noll u minn offerta b'kundizzjonijiet favorevoli għas-sollokazzjoni ta' ajruplan għal entranti potenzjali, skont il-Parti Notifikanti. Il-Kummissjoni ma għamlitx eżami tas-suq ta' dawn l-impenji billi qisithom mhux adattati sabiex jitneħħew l-elementi kkonċernati identifikati dwar il-kompetizzjoni. Madankollu fi kwalunkwe każ ma kienx meħtieġ li titwettaq analiżi dettaljata tal-impenji mressqa minħabba li l-Kummissjoni waslet għall-konklużjoni li jekk fl-aħħar mill-aħħar ma sseħħx it-Tranżazzjoni Olympic ser toħroġ mis-suq (ara t-taqsima li ġejja dwar id-difiża tal-impriża falluta) u, għalhekk, kwalunkwe ħsara lill-kompetizzjoni ma tiġix kkawżata mit-Transazzjoni. Konsegwentement, mhemm l-ebda ħtieġa għal rimedji f'dan il-każ. Fl-24 ta' Awwissu 2013, il-Parti Notifikanti ssottomettiet li minħabba l-ħtiġijiet finanzjarji ta' Olympic u n-nuqqas ta' disponibilità ta' fondi, jekk it-tranżazzjoni ma sseħħx, Olympic tieqaf topera u bħala riżultat tieqaf milli tibqa' kompetitur għal Aegean. Konsegwentement, bi jew mingħajr it-Tanżazzjoni, Aegean ssir l-uniku operatur fuq dawk ir-rotot duplikati fejn il-Kummissjoni sabet kwistjonijiet ta' tħassib ta' kompetizzjoni, u t-Tranżazzjoni għandha tiġi approvata. Għaldaqstant, il-Kummissjoni wettqet analiżi biex tiddetermina jekk il-kondizzjonijiet tad-difiża dwar l-impriża falluta (FFD), kif stabbilit mill-ġurisprudenza u mil-Linji Gwida dwar Fużjonijiet Orizzontali, humiex sodisfatti. L-FFD hija analizzata fil-kuntest Grieg bla preċedent tal-kriżi ekonomika u t-tnaqqis sussegwenti fid-domanda domestika: passiġġieri fuq rotot domestiċi eks-Ateni naqsu b' 26 % bejn l-2009 u l-2012, u dan it-tnaqqis kompla fl-ewwel nofs tal-2013. Olympic s'issa kampat biss minħabba finanzjament kontinwu mill-kumpanija prinċipali tagħha Marfin. Olympic qatt ma għamlet profitt mill-2009 meta Marfin nediet mill-ġdid il-kumpanija mingħajr passivi wara offerta mill-Gvern Grieg. Olympic se ġġarrab telf anke fl-2013, u huwa mistenni li tibqa' tagħmel it-telf għal 2-3 snin li ġejjin taħt kwalunkwe pjan ta' direzzjoni tan-negozju. Madankollu, Marfin attwalment għaddejja minn sitwazzjoni finanzjarja diffiċli. Il-falliment tal-bank Ċiprijott Laiki ma wassalx biss għal problemi finanzjarji kbar iżda wkoll għal inċertezzi sinifikanti minħabba l-ordni interim tal-qorti kontra l-eżekuttivi prinċipali ta' Marfin u Marfin infisha. Barra minn hekk, is-sussidjarji Marfin komplew jirreġistraw telf fl-2012 u Marfin użat kważi il-likwidità tagħha kollha mingħajr limitazzjonijiet. Marfin għandha attwalment madwar EUR [...] miljun ta' likwidità mingħajr limitazzjonijiet. Minkejja t-tiċkin estrem ta' Olympic u l-ħafna ħruġ minn rotot tal-ajru li għamlu telf fis-snin preċedenti, il-linja tal-ajru ma rnexxilix topera bi profittabilità u kompliet tiġġenera telf biss. Fuq il-bażi ta' xenarji tan-negozju ta' Olympic, huwa probabbli ħafna li Olympic ser teħtieġ aktar finanzjament ta' għallinqas EUR [...] miljun fit-tliet snin li jkun imiss sal-2016. Il-ħtiġijiet ta' finanzjament fuq perjodu ta' żmien qasir ta' Olympic x'aktarx jiżdiedu [fil-futur qarib] skont ir-rekwiżiti ta' madwar EUR [...] miljun. Għalhekk hemm probabbiltà għolja li Marfin ma tkunx tista' tissodisfa dan ir-rekwiżit. B'mod aktar ġenerali, ikun ħafna inqas għoli għal Marfin li tagħlaq l-Olympic milli tħalliha tkompli topera. Kwalunkwe investiment ulterjuri f'Olympic fil-futur prevedibbli sal-2016 mhuwiex mistenni li jiġġenera profitti imma probabbilment iwassal biss għal aktar telf. Olympic mhux fost is-sussidjarji prinċipali li Marfin se tkompli tappoġġa bil-fondi limitati tagħha. Is-sussidjarji prinċipali ta' Marfin Group jammontaw għal [...] % tal-bejgħ tal-grupp u kważi għal Valur sħiħ tal-Assi Netti tiegħu, u huma mexxejja fis-swieq tagħhom. B'kuntrast, Olympic m'għandha l-ebda tanġibbli jew assi ta' valur, qed iċċekken gradwalment l-operazzjonijiet tagħha u mhux mistenni li terġa' tagħmel profitt fil-futur prevedibbli, anke taħt assunzjonijiet ottimistiċi ħafna. Fit-tliet (3) snin li ġejjin, Marfin jista' jiġbor skont il-bażi tal-aktar ipotesijiet ottimisti EUR [...] miljun minn ċessjoni ta' assi mhux essenzjali. Jekk jingħata ammont minimu ta' EUR [...] miljun bħala appoġġ finanzjarju għall-2014 lis-sussidjarji prinċipali ta' Marfin, is-sitwazzjoni finanzjarja diffiċli tal-grupp isir saħansitra aktar evidenti. Fid-dawl ta' dak li ntqal hawn fuq, id-deċiżjoni l-aktar razzjonali ta' Marfin tabilħaqq tkun li ma jibqax jappoġġa lill-Olympic u tagħlaqha għalkollox. L-investigazzjoni tas-suq tal-Kummissjoni wriet li, ħlief għal Aegean, ma kien hemm l-ebda interess sostanzjat għax-xiri ta' Olympic. Anke wara d-deċiżjoni tal-projbizzjoni tal-2011, meta l-linja tal-ajru kinet ċarament disponibbli għall-bejgħ lil xerrejja oħra, ma kienx hemm tali interess. L-investigazzjoni tas-suq uriet li ma kien hemm ebda interess sostanzjat għall-assi essenzjali ta' Olympic, jiġifieri tal-marka kummerċjali/logo ta' Olympic, id-drittijiet tat-traffiku bilaterali u l-inġenji tal-ajru mikrija tat-tip turboprops. B'mod partikolari, il-marka/logo Olympic ser terġa' lura għand sidha, l-Istat Grieg. Anki jekk l-Istat Grieg kellu jerġa' joħroġ sejħa għall-offerti tal-marka kummerċjali, huwa improbabbli li kwalunkwe parti terza, ħlief Aegean, tkun interessata li takkwistaha. Fuq il-bażi ta' dan li ntqal hawn fuq, u taħt ċirkostanzi partikolari u eċċezzjonali ta' din il-kawża, li huma karatterizzati minn kundizzjonijiet ekonomiċi ħżiena fit-tul fil-Greċja, it-tnaqqis sinifikanti fin-numru ta' passiġġieri fuq ir-rotot domestiċi Griegi, nuqqas storiku ta' profitabilità ta' Olympic mingħajr prospetti konċepibbli għal treġġigħ lura fil-futur qarib, finanzi diffiċli tal-kumpanija prinċipali u l-kapaċità u l-inċentiv limitati tagħha biex tkompli tappoġġa l-Olympic finanzjarjament, il-Kummissjoni tikkonkludi li Olympic tissodisfa r-rekwiżiti għal ditta falluta fis-sens tal-Linji Gwida dwar Fużjonijiet Orizzontali. Barra minn hekk, ġie konkluż li d-deterjorament tal-istruttura kompetittiva tas-suq bħala konsegwenza tal-proposta ta' akkwiżizzjoni ta' Olympic minn Aegean ma għandux ikun akbar milli mingħajr it-Tranżazzjoni, u għalhekk ma jistax jiġi kkunsidrat bħala li qed jiġi kkawżat biha. Għar-raġunijiet imsemmijin hawn fuq, id-deċiżjoni tikkonkludi li l-konċentrazzjoni proposta mhijiex se xxekkel il-kompetizzjoni effettiva fis-Suq Intern jew f'xi parti sostanzjali minnu b'mod sinifikanti. Konsegwentement, il-konċentrazzjoni għandha tiġi ddikjarata bħala kompatibbli mas-Suq Intern u mat-tħaddim tal-Ftehim ŻEE, b'konformità mal-Artikolu 2(2) u l-Artikolu 8(1) tar-Regolament dwar l-Għaqdiet u mal-Artikolu 57 tal-Ftehim ŻEE. L-attivitajiet kummerċjali tal-impriżi kkonċernati huma: BFM: topera u timmaniġġja l-flotta ta' vetturi ta' Swisscom, li hija proprjetà ta' BFM. Swisscom AG hija kumpanija Żvizzera tat-telekomunikazzjonijiet, li hija s-suċċessur tal-Posta, it-Telefon u t-Telegraf Żvizzeri, Sixt Schweiz hija responsabbli għall-kummerċ operazzjonali ta' Sixt-Gruppe fl-Iżvizzera fil-qasam tal-lokazzjoni tal-vetturi u hija speċjalizzata fil-lokazzjoni tal-flotta kollha. Managed Mobility JV hija attiva fil-ġestjoni tal-flotta ta' vetturi. Il-Kummissjoni tistieden lil partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jridu jintbagħtu lill-Kummissjoni Ewropea permezz tal-faks (+32 22964301), bl-email COMP-MERGER-REGISTRY@ec.europa.eu), jew bil-posta, bin-numru ta' referenza M.7485 — Swisscom/Sixt/Managed Mobility JV fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex iressqulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7278 — General Electric / ALSTOM (Thermal Power — Renewable Power & Grid business), f'dan l-indirizz: Klassi 1.6. Frott, ħaxix u ċereali, friski jew ipproċessati Il-bijometrika tal-"Arroz Carolino do Baixo Mondego" jpoġġuha fil-kategorija tar-ross tal-ħabba twila tat-tip "A". Ta' kulur abjad, il-ħabba għandha dehra kristallina bħall-ħġieġ. L-"Arroz Carolino do Baixo Mondego" huwa prodott, miż-żrigħ taż-żerriegħa sal-ħsad, fiż-żona ġeografika definita u deskritt fil-punt 4. It-tikkettar speċifiku għandu jinkludi dan li ġej: l-isem u l-marka taċ-ċertifikazzjoni tal-korp ta' spezzjoni u ċertifikazzjoni, u n-numru tas-serje; il-logo "Arroz Carolino do Baixo Mondego" muri hawn taħt: Iż-żona ġeografika tal-produzzjoni tal-"Arroz Carolino do Baixo Mondego" tinkludi l-parroċċi ta': Ançã fil-muniċipalità ta' Cantanhede; Ameal, Antuzede, Arzila, Ribeira de Frades, São João do Campo, S. Martinho do Bispo u Taveiro fil-muniċipalità ta' Coimbra; Anobra fil-muniċipalità ta' Condeixa-a-Nova; Alqueidão, Lavos, Paião, Borda do Campo, Maiorca, Ferreira-a-Nova, Santana u Vila Verde fil-muniċipalità ta' Figueira da Foz; Tentúgal, Meãs do Campo, Carapinheira, Montemor-o-Velho, Gatões, Abrunheira, Liceia, Verride, Ereira, Vila Nova da Barca, Pereira u Santo Varão fil-muniċipalità ta' Montemor-o-Velho; Louriçal fil-muniċipalità ta' Pombal; Alfarelos, Brunhós, Gesteira, Granja do Ulmeiro, Samuel, Soure, Vila Nova de Anços u Vinha da Rainha fil-muniċipalità ta' Soure. It-temperaturi baxxi u dawl dgħajjef tax-xemx waqt il-perjodu ta' qabel il-ħsad jew il-maturazzjoni tal-uċuħ tar-raba' huma karatteristiċi agri-ambjentali speċifiċi li jikkontribwixxu għal maturazzjoni bil-mod tar-ross, u konsegwentement, għall-kompożizzjoni kimika differenti tiegħu. L-"Arroz Carolino do Baixo Mondego" jiddistingwi ruħu bil-fażi ta' maturazzjoni speċifika u bil-mod tiegħu, minħabba t-tnaqqis ċar tal-irradjanza totali matul dan il-perjodu, li jagħmel il-proċess ta' maturazzjoni itwal iżda aktar konsistenti. L-analiżi tad-dejta mill-istess varjetajiet wriet li livell ta' amilożju ta' kampjuni miż-żona ġeografika ta' Baixo Mondego kien 2 % ogħla, u li l-viskożità u l-karatteristiċi tat-togħma tagħhom (l-aromi u t-togħmiet) huma fatturi li jiddistingwu dan ir-ross minn ross prodott f'reġjuni oħra tat-tkabbir tar-ross. Huwa pur ferm u uniformi fil-kulur. Dawn il-fatturi speċifiċi marbuta mal-kultivazzjoni tar-ross fir-reġjun Baixo Mondego jirriżultaw minn fatturi agri-ekoloġiċi msemmija hawn fuq, u jwasslu għall-maturazzjoni bil-mod tal-ħbub fl-għelieqi tar-ross, u b'hekk jagħtu lill-"Arroz Carolino do Baixo Mondego" il-proprjetajiet kulinarji tiegħu. Bord ta' eżaminaturi wettaq test għat-togħma tal-ħbub tal-"Arroz Carolino do Baixo Mondego" mgħollija fl-ilma, li żvela ħbub mhux imwaħħla, kremużi, u rotob, ikkaratterizzati mill-wiċċ lixx u żejtni tagħhom, aktar evidenti milli fir-ross komuni "Carolino". Il-karatteristiċi tal-klima ta' Baixo Mondego huma responsabbli għal formazzjoni u maturazzjoni aktar bil-mod tal-"Arroz Carolino do Baixo Mondego", li jirrinforzaw il-mekkaniżmi fiżjoloġiċi li jaffettwaw il-kwalità tar-ross, jiġifieri: it-tendenza lejn livelli ogħla ta' amilożju; persentaġġ ogħla ta' ħbub sħaħ, minħabba inċidenza iktar baxxa ta' xquq fi tmiem iċ-ċiklu tat-tkabbir jew matul il-fażi tal-maturazzjoni tal-ħabba. (it-tieni subparagrafu tal-Artikolu 6(1) ta' dan ir-Regolament)